ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΚΟΥΦΑΛΙΩΝ ΚΟΥΦΑΛΙΑ, 25-10-2021

ΤΖΙΒΑΡΟΠΟΥΛΟΥ 59 Αριθ. Πρωτ..: 51/2021

Τηλ. 2391052867

 FAX: 2391052904

 E-MAIL: eirinodikeiokoufalion@hotmail.gr

 **Η Διευθύνουσα το Ειρηνοδικείο Κουφαλίων**

ΑΦΟΥ ΕΛΑΒΕ ΥΠΟΨΗ

1) Την υπ' αριθ. Δ1α/ΓΠ.οικ. 66436 (ΦΕΚ Β 4919/24-10-2021): Κοινή Υπουργική Απόφαση των Υπουργών Οικονομικών – Ανάπτυξης και Επενδύσεων – Προστασίας του Πολίτη – Εθνικής Άμυνας – Παιδείας και Θρησκευμάτων – Εργασίας και Κοινωνικών Υποθέσεων – Υγείας – Πολιτισμού και Αθλητισμού – Δικαιοσύνης – Εσωτερικών – Μετανάστευσης και Ασύλου – Ψηφιακής Διακυβέρνησης – Υποδομών και Μεταφορών – Ναυτιλίας και Νησιωτικής Πολιτικής – Επικρατείας – Υφυπουργού στον Πρωθυπουργό, με θέμα: «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από την Δευτέρα 25 Οκτωβρίου 2021 και ώρα 06:00 έως και τη Δευτέρα 8 Νοεμβρίου 2021 και ώρα 06:00», **2**) τις υπηρεσιακές ανάγκες και την εύρυθμη λειτουργία του Ειρηνοδικείου Κουφαλίων, 3) τους προφανείς κινδύνους που εγκυµονεί πλέον για όλους η προσωπική επαφή,

**Α Π Ο Φ Α Σ Ι Ζ Ε Ι**

**Α.** Από την Δευτέρα 25 Οκτωβρίου 2021 και ώρα 06:00 έως και τη Δευτέρα 8 Νοεμβρίου 2021 και ώρα 06:00 διεξάγονται κανονικά όλες οι διαδικασίες.

**Β. – 1.** Με την επιφύλαξη των διατάξεων του ν. 4839/2021, στις δίκες ενώπιον του Ειρηνοδικείου Κουφαλίων, πλην της νέας τακτικής (ν. 4335/2015) και των υποθέσεων του ν. 3869/2010, όπως τροποποιήθηκε με τις διατάξεις του ν. 4745/2020 (Πλατφόρμα), παρέχεται η δυνατότητα συναινετικής αναβολής σύμφωνα με την παρ. 1 του άρθρου 53 του ν. 4839/2021, με κοινή ανέκκλητη δήλωση των πληρεξουσίων δικηγόρων κατ' άρθρ. 242 παρ. 2 ΚΠολΔ κατ' απόκλιση της παρ. 2 του άρθρ. 115 ΚΠολΔ, η οποία υποβάλλεται στην ηλεκτρονική διεύθυνση του Ειρηνοδικείου (eirinodikeiokoufalion@hotmail.gr), μέσω μηνύματος ηλεκτρονικού ταχυδρομείου το αργότερο μέχρι την 12η ώρα της προηγούμενης της δικασίμου εργάσιμης ημέρας. Παρακαλούνται οι κ.κ. πληρεξούσιοι δικηγόροι μαζί με το σχετικό e-mail να αποστέλλουν και το αντίστοιχο παράβολο αναβολής.

**2.** Η συζήτηση των αιτήσεων που αφορούν σε συναινετική εγγραφή, ανάκληση, εξάλειψη και μεταρρύθμιση προσημείωσης υποθήκης, θα διεξάγεται ενώπιον του Ειρηνοδίκη Υπηρεσίας, εγγράφως κατά παρέκκλιση της παρ. 2 του άρθρ. 115 ΚΠολΔ και οι διάδικοι θα παρίστανται με δήλωση κατά την παρ. 2 του άρθρ. 242 ΚΠολΔ (ΚΥΑ 46690, ΦΕΚ Β΄ 4404/23.9.2021).

**Γ.** Κατά την είσοδο στο Δικαστήριο όλα τα φυσικά πρόσωπα (δικαστικοί λειτουργοί, δικηγόροι, υπάλληλοι, πολίτες) οφείλουν να επιδεικνύουν:

**α)** πιστοποιητικό εμβολιασμού, σύμφωνα με την παρ. 2 του αρθρ. 9 ή

**β)** πιστοποιητικό νόσησης, σύμφωνα με την παρ. 3 του αρθρ. 9 ή

**γ)** βεβαίωση αρνητικού εργαστηριακού ελέγχου για κορωνοϊό Covid-19 (PCR ή rapid test), σύμφωνα με την παρ. 3 του αρθρ. 9.

Οι ανωτέρω υποχρεώσεις ισχύουν για ανηλίκους από δώδεκα (12) ετών και άνω. Οι ανήλικοι από πέντε (5) έως έντεκα (11) ετών, δύνανται να προσκομίζουν εναλλακτικά δήλωση αυτοδιαγνωστικού ελέγχου (self test), σύμφωνα με την παρ. 3 και 4 του αρθρ. 9.

**Κατ' εξαίρεση** των ανωτέρω, αρκεί η επίδειξη δήλωσης αυτοδιαγνωστικού ελέγχου (self test) που έχει διενεργηθεί εντός 24 ωρών, σύμφωνα με την παρ. 3 του άρθρου 9, στις εξής περιπτώσεις:

**α)** κατάθεση αίτησης προσωρινής δικαστικής προστασίας (ασφαλιστικά μέτρα) με αίτημα προσωρινής διαταγής,

**β)** κατάθεση αίτησης εκούσιας δικαιοδοσίας με αίτημα προσωρινής διαταγής,

**γ)** κατάθεση αυτοτελούς αιτήματος προσωρινής διαταγής,

**δ)** συζήτηση προσωρινής διαταγής,

**ε)** κατάθεση και συζήτηση αγωγών άρθρου 22 Ν. 1264/1982.

Τα παραπάνω πιστοποιητικά της περίπτωσης α), β) και γ), καθώς και η δήλωση αποτελέσματος αυτοδιαγνωστικού ελέγχου (self test) επιδεικνύονται κατά την είσοδο στο Δικαστήριο σε έγχαρτη ή ηλεκτρονική μορφή σε προσωπικό εταιριών φύλαξης (security) ή σε εξουσιοδοτημένο προσωπικό της Υπηρεσίας, οι οποίοι τα σαρώνουν ηλεκτρονικά μέσω της ειδικής εφαρμογής του αρθρ. 33 του ν. 4816/2021. Εφόσον το φυσικό πρόσωπο εισέρχεται στο Δικαστήριο από χώρα μη μέλος της Ευρωπαϊκής Ένωσης, τα παραπάνω πιστοποιητικά ελέγχονται σε έγχαρτη μορφή. Στα πρόσωπα (δικαστικοί λειτουργοί, δικαστικοί υπάλληλοι, δικηγόροι, πάσης φύσεως εργαζόμενοι και πολίτες) που δεν είναι εφοδιασμένα με το κατάλληλο πιστοποιητικό δεν θα επιτρέπεται η είσοδος.

**Δ.** Στο πλαίσιο των γενικών κατευθύνσεων που έχουν δοθεί από το Υπουργείο Υγείας, όλοι οι εισερχόμενοι στο Κατάστημα του Ειρηνοδικείου πρέπει επιπλέον υποχρεωτικά να τηρούν τα προβλεπόμενα μέτρα ασφαλείας ήτοι:

**1)** Να χρησιμοποιούν μάσκα και αντισηπτικό (υπάρχει διαθέσιμο στους κοινόχρηστους χώρους του Ειρηνοδικείου),

**2)** Να τηρούν τη νόμιμη απόσταση μεταξύ τους (τουλάχιστον 1,5 μέτρο),

**3)** Να εισέρχονται ένας - ένας στον χώρο του γραφείου του Ειρηνοδικείου,

**4)** Το ανώτατο όριο εισερχομένων εντός της αίθουσας του καταστήματος καθορίζεται σε 15 άτομα.

**Ε.** **Επισημαίνεται ότι:**

**1.** Η Γραμματεία του Ειρηνοδικείου Κουφαλίων λειτουργεί για το κοινό από τις **10:00 π.μ. έως τη 13:00 π.μ.**

**2. Απαραίτητο** κρίνεται πριν την προσέλευση στο Ειρηνοδικείο να προηγείται τηλεφωνικό ραντεβού (τηλ. **23910 52867**), ώστε να αποφευχθεί ο συνωστισμός.

Για τυχόν επείγοντα ζητήματα παρακαλώ επικοινωνήστε και στο e-mail: eirinodikeiokoufalion@hotmail.gr

Η Προϊσταμένη του Ειρηνοδικείου Κουφαλίων

 Φωτεινή Ράπτη

Ειρηνοδίκης Γ΄